सूची का हुअा अनुमोदन, अब शीघ्र मिलेगी 1571 हितग्राहियों को पेंशन
मामला 4 माह से अटकी पेंशन राशि का
भास्कर संवाददाता | नागदा
वृद्ध, विधवा, विकलांग 1571 हितग्राहियों की पेंशन राशि करीब 4 माह से डाकघर में अटकी हुई थी जो अब शीघ्र ही सोमवार या मंगलवार तक हितग्राहियों के खातों में पहुंच जाएगी। डाकघर ने 8 डिजिट से 10 डिजिट में खातों में कर सूची अनुमोदन के लिए जनपद पंचायत को भेजी थी। जहां से अनुमोदन होकर सूची डाकघर को भेज दी गई है। अब डाकघर द्वारा संबंधित हितग्राहियों के खाते में राशि भेजी जाएगी। इससे हितग्राहियों को एकसाथ राशि मिलेगी और वह अपना गुजारा कर सकेंगे। भास्कर ने मामले को प्रमुखता से 22 दिसंबर को प्रकाशित किया था। इसके बाद जवाबदार हरकत में आए थे और सूची शीघ्र बनवाई गई।
यह है मामला
जनपद पंचायत के 1571 हितग्राहियों की जून, जुलाई व अगस्त माह की पेंशन की करीब 35 लाख 4 हजार 175 रुपए की राशि 31 अगस्त 2015 को मुख्य डाकघर उज्जैन के भारतीय स्टेट बैंक उज्जैन बुधवारिया के खाता क्रमांक 10574567607 में संयुक्त संचालक सामाजिक न्याय एवं नि:शक्तजन कल्याण विभाग द्वारा जमा कराई गई थी ताकि हितग्राहियों को समय पर पेंशन का वितरण हो सके। लेकिन चार माह बीतने के बाद भी संबंधितों के खाते में राशि नहीं पहुंची है। इसके लिए जनपद पंचायत कार्यालय से 7 नवंबर 2015 काे सीईओ एम.एल. स्वर्णकार ने मुख्य पोस्ट ऑफिस देवास गेट उज्जैन के पोस्ट मास्टर को पत्र लिखकर उक्त राशि हितग्राहियों के खाते में जमा करवाने व उसकी सूची भेजने की बात कही थी। बावजूद 1 माह बाद भी पत्र पर भी कोई कार्रवाई नहीं हो पाई है। खबर के बाद सूची बनाकर जनपद को भेजी गई जहां से अनुमोदन भी हो चुकी है।
हितग्राहियों के नवीन खातों की सूची अनुमोदन हो चुकी है। शीघ्र ही डाकघर द्वारा संबंधितों के खाते में राशि भेजी जाएगी। एम.एल. स्वर्णकार, सीईओ, जनपद पंचायत खाचरौद
hin_Deva hin_Deva npi_Deva hin_Deva hin_Deva hin_Deva hin_Deva